на Европейския съюз в Банкок. Контакт с тези двама производители беше осъществен още при първоначалното разследване, но тогава те не съдействаха. И този път един от производителите въобще не отговори на двете искания, докато другият отговори, че не иска да съдейства при разследването.
 (51)
 Въпреки усилията на Комисията чрез мисията на Свазиленд към Европейския съюз и делегацията на Европейския съюз в Свазиленд не беше възможно да се установят един или повече производители в Свазиленд.
 (52)
 По отношение на предложението, посочено в съображение 42 по-горе, беше потърсено съдействието на органите на Япония и Република Корея, а едновременно с това се поиска от делегациите на Европейския съюз в тези държави да посочат местни производители на сходния продукт, ако има такива. Корейските органи не отговориха, но чрез делегацията на Европейския съюз към Република Корея Комисията успя да получи името и адреса на евентуален производител на сходния продукт в Република Корея. Беше осъществен контакт с този производител, но той не отговори на искането за съдействие.
 (53)
 Японските органи се свързаха с евентуални производители от Япония, но според органите тези дружества не са искали да съдействат в процедурата и не са искали имената им да се съобщят на Комисията.
 5.3.4. Заключение за разследването след второто известие за подновяване
 (54)
 Като се отчитат коментарите на страните, анализът им и липсата на съдействие от евентуални производители от трети държави въпреки значителните усилия на службите на Комисията, се заключи, че не може да се установи нормалната стойност на базата на цената или конструираната стойност в трета държава с пазарна икономика, както е предвидено в член 2, параграф 7, буква а) от основния регламент.
 5.3.5. Коментари на заинтересованите страни след налагането на временните мерки
 (55)
 Отбелязва се, че определянето на нормалната стойност беше основано на данните, предоставени от промишлеността на Съюза. Тези данни бяха проверени в обектите на съдействащите производители от Съюза.
 (56)
 След налагането на временните мерки и тримата включени в представителната извадка съдействащи китайски производители износители, както и двамата несвързани вносители от Съюза поставиха под въпрос използването на цените на промишлеността на Съюза за целите на изчисляването на нормалната стойност. Беше посочено, че е следвало да се изчисли нормалната стойност въз основа на производствените разходи в КНР след отчитане на съответните корекции, свързани с разликите между пазарите на Съюза и КНР.
 5.3.6. Анализ на коментарите след налагането на временните мерки
 (57)
 В това отношение се отбелязва, че използването на информация от държава с непазарна икономика, и по-специално от дружества, на които не е предоставено ТДПИ, би било в противоречие с разпоредбите на член 2, параграф 7, буква а) от основния регламент. Ето защо този аргумент се отхвърля. Беше посочено също така, че е могло като приемливо решение да се използват данни за цените от всички други държави вносители или съответната публикувана информация, имайки предвид липсата на съдействие от държавата аналог. Въпреки това такава обща информация — за разлика от използваните от Комисията данни — не би могла да бъде проверена и потвърдена по отношение на нейната точност в съответствие с разпоредбите на член 6, параграф 8 от